Document ID: 31994D0655

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Σεπτεμβρίου 1994 σχετικά με ορισμένα μέτρα προστασίας όσον αφορά τα ιπποειδή προέλευσης Αυστραλίας (Κείμενο που παρουσιάζει ενδιαφέρον για τον ΕΟΧ) (94/655/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου της 15ης Ιουλίου 1991 περί καθορισμού των αρχών σχετικά με την οργάνωση των κτηνιατρικών ελέγχων για τα ζώα προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την απόφαση 92/438/ΕΟΚ (2), και ιδίως το άρθρο 18 παράγραφος 1,
Εκτιμώντας:
ότι δεν έχουν δηλωθεί στην Αυστραλία θάνατοι που οφείλονται σε ασθένεια ιπποειδών, η οποία δεν έχει ακόμη εξακριβωθεί-
ότι η παρουσία της ασθένειας αυτής στην Αυστραλία ενδέχεται να αποτελέσει σοβαρό κίνδυνο για τα ιπποειδή της Κοινότητας- ότι είναι σκόπιμο να ληφθούν αμέσως, σε κοινοτικό επίπεδο, τα αναγκαία μέτρα προστασίας όσον αφορά τα ιπποειδή προέλευσης Αυστραλίας-
ότι, εν αναμονή των πληροφοριών που θα διαβιβάσουν οι αυστραλιανές αρχές, ιδίως όσον αφορά την προέλευση της ασθένειας, πρέπει να προβλεφθούν συμπληρωματικοί όροι σχετικά με την προσωρινή εισαγωγή καταγεγραμμένων ίππων, την εκ νέου εισαγωγή καταγεγραμμένων ίππων μετά από προσωρινή εξαγωγή και την εισαγωγή ιπποειδών προέλευσης Αυστραλίας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Για την προσωρινή εισαγωγή ίππων, την εκ νέου εισαγωγή καταγεγραμμένων ίππων μετά από προσωρινή εξαγωγή και την εισαγωγή ιπποειδών προέλευσης Αυστραλίας, πρέπει να απαιτείται συμπληρωματικό πιστοποιητικό υπογεγραμμένο από τις αρμόδιες κεντρικές κτηνιατρικές αρχές της Αυστραλίας.
2. Στο πιστοποιητικό που προβλέπεται στην παράγραφο 1, πρέπει να παρέχονται οι ακόλουθες εγγυήσεις:
- τα ιπποειδή δεν έχουν διαμείνει κατά τη διάρκεια των 30 τελευταίων ημερών στην πολιτεία Queensland (Αυστραλία),
- τα ιπποειδή δεν ήλθαν σε επαφή με άλλα ιπποειδή τα οποία διέμειναν κατά τη διάρκεια των 30 τελευταίων ημερών στην πολιτεία Queensland (Αυστραλία),
- τα ιπποειδή δεν ήλθαν σε άμεση επαφή με ιπποειδή τα οποία διέμειναν σε μολυσμένες εκμεταλλεύσεις κατά τη διάρκεια των τελευταίων 60 ημερών.
Άρθρο 2
Τα κράτη μέλη τροποποιούν τα μέτρα που εφαρμόζουν όσον αφορά την Αυστραλία για να τα προσαρμόσουν προς την παρούσα απόφαση. Πληροφορούν σχετικά την Επιτροπή.
Άρθρο 3
Η παρούσα απόφαση εφαρμόζεται έως τις 30 Νοεμβρίου 1994.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 30 Σεπτεμβρίου 1994.

Labels: 3
18
6